Maar, soos enige ouer al voorheen sou agterkom, is ouerskap vol sulke stukkies selfopoffering. En die One Direction-konsert was ’n goeie voorbeeld.
Benewens musikale meriete is ‘n mens pynlik bewus van die jong outjies se gebrek aan lewensondervinding. Hulle was dalk al op vier wêreldtoere, maar hul gesprekke met die gehoor handel net oor hoe mooi Johannesburg is en hoeveel harder die gehoor raas as die vorige aand. Daar is niks wat ’n bietjie insig oor die land verraai nie.
Verder het hulle oor en oor gesê dat hulle sonder hul aanhangers nêrens sou wees nie, wat ’n feit soos ’n koei is. Daar was geen verwysing na Malik se skielike vertrek nie, al was sy afwesigheid so aanvoelbaar soos ŉ leë stoel aan die familietafel.
“Hier is ŉ paar voorbeelde toe ek gesiggies op eiers geteken het om ŉ storie te vertel,” skryf sy oor dié foto’s.